open-index/open-wikipedia-markdown huggingface dataset:
Irregulær galakse

**Irregulære galakser** er galakser som ikke passer inn med andre galaksetyper i Hubble-inndelingen idet de er uten symmetrisk form. Irregulære galakser er uten en tydelig kjerne eller spor etter spiralarmer, som i elliptiske galakser eller spiralgalakser.

## Eksterne lenker
* 
*
Donald N. Frey

**Donald N. Frey** (født 1923 i St. Louis, Missouri i USA, død 5. mars 2010) var mest kjent som produktsjefen/oppfinneren bak Ford Mustang, før Lee Lacocca tok prosjektet under vingene.

## Referanser
Elliptisk galakse

**Elliptiske galakser** er ellipseformede galakser, stort sett jevne i formen og uten særlige visuelle trekk. Elliptiske galakser er stort sett sammensatt av eldre stjerner med lite tett gass tilgjengelig for videre stjernedanning. I Hubble-serien er elliptiske galakser beskrevet ut ifra den tilsynelatende formen: fra E0 for de mest sfæriske galaksene, til E7 for de flateste. Størrelsen og lysstyrken til elliptiske galakser varierer mye; fra de minste dvergellipsene med 100 millioner stjerner til de største gigantene med 10 billioner (1013) stjerner. Dynamiske målinger har vist at elliptiske galakser ofte er triakselle, dvs. de har tre ulike radier.

## Referanser


## Kilder
* *Denne artikkelen baserer seg på artikkelen «Elliptical Galaxy» i *'Philip's Astronomy Encyclopedia*' utgitt i [[2002]].*

## Eksterne lenker
* 
* 
*  Hubble-pressemeldinger om elliptiske galakser
*  APOD-bilde av elliptiske galakser
Pterostichus vernalis

***Pterostichus vernalis*** er en av billene i delgruppen (underfamilien) Pterostichinae i familiegruppen løpebiller. Systematikken følger Carabidae of the World.

## Utbredelse
*Pterostichus vernalis* finnes i  nesten hele  Europa og Asia, Nord-Afrika og Nord-Amerika.   Finnes lengst sør i Norge, men er ikke vanlig.

## Utseende
*Pterostichus vernalis*  er 6,2-7,5&nbsp;mm lang.  Brystskjoldet har bare en tydelig grop i hvert bakhjørne. Skilles fra alle andre nordiske arter i slekten *[[Peterostichus]]*, ved at fotleddene (tarsi) har en langsgående fåre på oversiden. Dekkvingene mangler en kort scuttularstimle, en kort strimle nær sømmen og scuttellumet.

## Levevis
*Pterostichus vernalis* lever på fuktige enger.  Larvene og de voksne (imago)  lever som predatore.

Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Referanser


## Litteratur
* Lindroth, C.H. 1974. *Coleoptera: Carabidae*. Handbooks ident. Br. Insects 4 (2). side 1-146. British Entomological Society, London.
* Lindroth, C.H. 1985. *The Carabidae Coleoptera of Fennoscandia and Denmark*. Fauna Entomol. Scand. 15 (1) side 1-232
* Lindroth, C.H. 1986. *The Carabidae Coleoptera of Fennoscandia and Denmark*. Fauna Entomol. Scand. 15 (2) side 233-497.
* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

## Eksterne lenker
* 
* ''Pterostichus vernalis'' - Ground Beetles of Ireland - engelskspråklig
* ''Pterostichus vernalis'' - Fauna Europaea - engelskspråklig
* Norsk entomologisk forening
Williams Formel 1-resultater

Tabellene under viser fullstendige og detaljerte **resultater i [[Formel 1]]-mesterskapet for [[Williams F1|Williams]]** siden .

## Fullstendige resultater for Williams Racing
(Forklaring) (resultater i uthevet skrift indikerer **pole position**, resultater i kursiv indikerer *raskeste runde*)

### 1977 - 1979

### 1980 - 1989

### 1990 - 1999

### 2000 - 2009

Malaysias Grand Prix 2009 ble stoppet før 75% av løpsdistansen var fullført, og hver poengplass ble derfor tildelt halvparten av det normale antall poeng.

### 2010 - 2019

* og † - Brøt løpet, men ble klassifisert ettersom han hadde fullført over 90% av løpsdistansen.

### 2020 - d.d

**Noter til tabellen:**
* og † - Brøt løpet, men ble klassifisert ettersom han hadde fullført over 90% av løpsdistansen.
*Belgias Grand Prix 2021 ble stoppet før 75% av løpsdistansen var fullført, og hver poengplass ble derfor tildelt halvparten av det normale antall poeng.
*Alexander Albon fikk påvist blindtarm-betennelse på lørdagen under Italias Grand Prix 2022. Han fikk ikke kjøre av Det internasjonale bilsportforbundet (FIA)s lege. Williams Racing's Test- og reservefører Nyck de Vries kjører resten av helgen for han
*Emilia Romagna Grand Prix 2023 ble avlyst 17. mai 2023 pga. flom i Emilia-Romagna-regionen. Runde 6 ble ikke tatt av kalenderen derimot, Monacos Grand Prix 2023 vil dermed fremdeles være runde 7
*Under 1. trening i Australias Grand Prix 2024 krasjet Alexander Albon stygt og totalvraket bilen, Williams Racing hadde ikke ett reservechassis tilgengelig og tok dermed beslutningen av å ta chassiset til Logan Sargeant. Verken han eller en av Wiliams Racing's Test- og reserveførere kjørte resten av helgen, løpet gikk med 19 biler til start

## Referanser
Kurt Ahrens jr.

**Kurt Karl-Heinrich Ahrens**, vanligvis kjent som **Kurt Ahrens jr.**, (født 19. april 1940 i Braunschweig, Tyskland) er en tidligere sportsvogn- og standardbilfører som noen ganger også kjørte Tysklands Grand Prix i Formel 1. 

## Karriere
Han startet sin karriere i 1958 med en Cooper Norton Formel 3, og vant det tyske Formel Junior-mesterskapet i 1961 og 1963. Hans far, Kurt Ahrens sr., var en tidligere tysk mester i speedway, og konkurrerte sammen med sin sønn i 5 år, til han la opp som aktiv fører i 1963. 

Han kjørte deretter i Formel 2, og var til stede da Jim Clark omkom på Hockenheimring i 1968. På grunn av den lange banen på Nürburgring var det også mulig for Formel 2-biler å delta i Tysklands Grand Prix. Han deltok hovedsakelig med Brabham-biler for racingteamet til Caltex, og ble til det våte løpet i 1968 også invitert til å kjøre Formel 1-bilen Brabham-Repco.

I 1968 ble Ahrens også med i Porsches fabrikksteam i sportsvognsracing, og delte en seier med Jo Siffert det østerrikske 1000&nbsp;km-løpet i 1969. Han var også en av førerne av de to Porsche 917 «long tail»-bilene som tok pole position under 24-timersløpet på Le Mans i 1969 og 1970, men ingen av bilene fullførte løpet. I 1970 var han partner med Vic Elford og vant Nürburgring 1000 km i en Porsche 908.

Ahrens la opp etter 1970-sesongen, for å konsentrere seg om familiens bilforretning. Han hadde aldri krasjet i et løp, men var imidlertid utsatt for en ulykke i høy hastighet på Ehra-Lessien-banen i april 1970, under testing av en long tail-Porsche på en regnvåt bane, hvor bilen ble sterkt skadet.

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

## Le Mans-resultater

## Referanser


## Se også
* Liste over Formel 1-førere
Skeleton under Vinter-OL 2002

**[[Skeleton]] under Vinter-OL 2002** Skeleton var tilbake på det olympiske program i Salt Lake City i 2002 og ble arrangert for første gang siden Vinter-OL 1948 i St. Moritz, 54 år tidligere. 

Det ble arrangert konkurranser for både menn og kvinner. Tidene fra to løp ble lagt sammen.

## Medaljefordeling

## Medaljevinnere

## Resultater
### Kvinner
*20. februar 

 
## Menn
*20. februar

## Kilder
* 
* Salt Lake City 2002 Skeleton Results på olympics.com
* Skeleton at the 2002 Winter Olympics på olympedia.org
Night Gallery

***Night Gallery*** var en amerikansk eventyr- og grøsserserie som gikk på NBC fra 1969 til 1973. Hver episode av serien besto av flere separate novellefilmer som før sendingen ble introdusert av Rod Serling på et kunstgalleri nattestid. Hver novelle tok utgangspunkt i et maleri som Sterling betraktet på galleriet. Serien hadde en makaber stil og satte filmene inn i en mystisk og overnaturlig ramme. Serien ble skapt av Rod Serling.

Serien har fått liten oppmerksomhet i Norge, men deler av den ble sendt på TV3 i 1988 under tittelen *Nattgalleriet*.

## Om serien
Flere av novellefilmene var basert på publiseringene til den amerikanske skrekkforfatteren H.P. Lovecraft.

Serien tok utgangspunkt i den 95 minutter lange TV-filmen *Night Gallery* fra 1969. Den besto av tre novellefilmer: «The Cemetery», «Eyes» og «Escape Route».

*Night Gallery* var en slags oppfølger til serien *[[The Twilight Zone]]*, som også var skapt av Rod Serling. 

Den kjente regissøren Steven Spielberg hadde en av sine første regioppdrag i denne serien, på novellefilmen *Make Me Laugh* som ble sendt i 1971.

## Referanser


## Eksterne lenker
*
EM i friidrett 1950 – Spydkast kvinner

**Spydkast kvinner** ved EM i friidrett 1950 i Brussel, Belgia ble arrangert 23. august 1950.

Kirsti Jordet  representerte Norge, og kom på 12.-plass.

__TOC__
## Resultater
### Finale
23. august

## Referanser


## Eksterne lenker
* Norske EM-deltakere
Anti-Masonic Party

**Anti-Masonic Party** (oversatt: Antifrimurerpartiet) var et politisk parti i USA i første halvdel av 1800-tallet. Det var et ensaksparti, fundert på motstand mot frimureriet, men tok også stilling for edruskapsarbeid, helligdagsfred og offentlige skoler. Det var det første «tredjepartiet» i USAs topartisystem.

Mange amerikanere hadde en oppfatning om at frimureriet og andre hemmelige samfunn hadde potensial til å undergrave demokratiet og kristendommen i USA. I 1826 forsvant William Morgan, som hadde truet med å avsløre frimureriets hemmeligheter. Forsvinningen førte til en rykteflom og store protester. Et mindretall i Det demokratiske parti i New York, som var i opposisjon til president Martin Van Buren, utnyttet saken til å få evangelikanske kristne over på sin side. Evangelikanerne mente at medlemskap i hemmelige samfunn var i strid med kristen lære.

Anti-Masonic Party ble formelt etablert i New York i 1828. Partiet bidrog til utviklingen av partivesenet i USA: I 1831 holdt det, som det første partiet i USAs historie, et partilandsmøte (konvent), der det ble nominert en presidentkandidat og vedtatt et partiprogram.

I 1832 fikk Anti-Masonic Party valgt 32 medlemmer av Representantenes hus i den amerikanske Kongressen. Ved presidentvalget det året stilte antifrimurerne med William Wirt som presidentkandidat og fikk 8 prosent av stemmene, men vant bare i Vermont. Partiet vant guvernørvalgene i Vermont og Pennsylvania i 1831 og 1835.

Frimureriets medlemstall i USA gikk tilbake i 1830-årene og med det også interessen for partiets fanesak. Etter presidentvalget i 1836 gikk antifrimurerne for en stor del opp i Whigpartiet.

## Referanser


## Litteratur
*
Starsky and Hutch

:*For filmen fra 2004, se [[Starsky & Hutch (film)]]*

***Starsky and Hutch*** var en amerikansk action- og kriminalserie som gikk på ABC fra 1975 til 1979. Serien handlet om de to politimennene David Starky og Ken Hutchinson. De stolte kun på hverandre og gikk med dødsforakt inn for å sette en stopper for kriminaliteten. Hovedrollene ble spilt av Paul Michael Glaser og David Soul. Serien ble skapt av William Blinn.

Serien fikk liten oppmerksomhet i Norge og har aldri blitt sendt på norsk TV.

## Om serien

*Starsky and Hutch* var opprinnelig nokså voldelig, men i 1977 ble forfatterne nødt til å dempe volden til fordel for en mer romantisk utvikling, og med det sank populariteten og serien sluttet i 1979.

De to politimennene kjører en knallrød Ford Torino, en bil som ble et sentralt kjennetegn ved serien.

I 2004 kom filmen *[[Starsky and Hutch (film)|Starsky and Hutch]]*, som er en humoristisk filmversjon av serien.

## I rollene
* David Soul som Ken 'Hutch' Hutchinson (72 episoder, 1975-1979) 
* Paul Michael Glaser som Dave Starsky (72 episoder, 1975-1979) 
* Bernie Hamilton som  politisjef Harold Dobey (68 episoder, 1975-1979) 
* Antonio Fargas som Huggy Bear (66 episoder, 1975-1979)

## Priser
Serien ble tildelt to People's Choice Award i 1976 og 77.

## Referanser


## Eksterne lenker
*
EM i friidrett 1954 – Spydkast kvinner

**Spydkast kvinner** ved EM i friidrett 1954 i Bern, Sveits ble arrangert 25. august 1958.

Norge var ikke representert i øvelsen.

__TOC__
## Finale

### Finale
25. august

## Referanser


## Eksterne lenker
* Norske EM-deltakere
Szczytno

**Szczytno** (tysk: *Ortelsburg*) er en by i Polen. Den ligger nordøst i landet, i Det ermelandskmasuriske voivodskap. Byen er senter i et fylke med samme navn, og har 27&nbsp;970 innbyggere (2004).

Byens historie strekker seg tilbake til 1300-tallet, da Den tyske orden styrte området. Byen ble senere liggende i Hertugdømet Preussen, og ble dermed en del av Brandenburg-Preussen og Kongeriket Preussen. Ved Tysklands samling ble byen en del av Tyskland.

I begynnelsen av første verdenskrig ble byen ødelagt av russiske tropper. Etter krigen ble det holdt en folkeavstemning i byen, der innbyggerne med klart flertall valgte å forbli i Tyskland.

Under andre verdenskrig flyktet innbyggerne fra den fremrykkende røde armé, og etter krigen ble byen overført til Polen da den polsk-tyske grensen ble flyttet vestover til Oder-Neisse-linjen.

Szczytno har en internasjonal flyplass, ca. 10 kilometer utenfor sentrum. Denne flyplassen fikk i 2005 internasjonal oppmerksomhet etter påstander om at CIA skulle ha et hemmelig fengsel der.

## Referanser


## Eksterne lenker
*
EM i friidrett 1958 – Spydkast kvinner

**Spydkast kvinner** ved EM i friidrett 1958 i Stockholm, Sverige ble arrangert 19. august 1958.

Unn Thorvaldsen representerte Norge, men klarte ikke å kvalifisere seg til finalen.
 
__TOC__
## Resultater
### Kvalifisering
19. august

### Finale
19. august

## Referanser


## Eksterne lenker
* Norske EM-deltakere
Emmen (Sveits)

**Emmen** er en kommune i Sveits i distriktet Hochdorf som ligger i kantonen Luzern i Sveits.

Den er en del av det metropolområdet rundt Luzern. Kommunen har også Emmenbrücke innenfor sine grenser.

## Referanser


## Eksterne lenker
*
Kjemien stemmer

**Kjemien stemmer** er navnet på lærebøker utgitt av Cappelen. Bøkene blir hovedsakelig benyttet av VG2- og VG3-elever med kjemi som valgfag. Kjemien stemmer er skrevet i tråd med Kunnskapsløftet, og er derfor offisielt godkjent i det norske skoleverk. Truls Grønneberg, Merete Hannisdal, Bjørn Pedersen og Vivi Ringnes er forfatterne av bøkene.

## Eksterne lenker
* Kjemien stemmer  på cappelendamm.no
Amaurosis fugax

***Amaurosis fugax*** (Latin *fugax* betyr *flytende*, gresk *amaurosis* betyr *mørkere*, *mørkt*, eller *obskure*) er et forbigående synstap på det ene øyet. Dette er et spesielt utslag av TIA (transitorisk iskemisk attakk) som forårsakes av at blodkarene i netthinnen stenges forbigående.

## Se også
* Apopleksi
* Katarakt kalles grå stær fordi det medfører at øyets linse misfarges grålig. 
* Glaukom kalles grønn stær. Dette har ikke noe å gjøre med grønnfarge å gjøre, men er en betegnelse på forhøyet væsketrykk i øyet som kan forårsake skader på synsnerven.

## Referanser
Katjusja (andre betydninger)

**Katjusja** kan sikte til:
*Katjusja – et rakettutskytingskjøretøy
*Katjusja (sykkellag) – et russisk profesjonelt sykkellag
*Katjusja (sang) – en russisk sang
*Katjusja kallenavn for Katerina
FA-cupen 2005/06

**FA-cupen 2005/06** var den 125. sesongen av den engelske FA-cupen. Finalen ble spilt 13. mai på Millennium Stadium i Cardiff.

Liverpool FC vant turneringen for syvende gang, etter at de slo West Ham United på straffespark.

## Kalender

## Resultater

I første og andre runde spilte 32 non-league-klubber og de 48 lagene fra Football League Two og Football League One.

### Tredje runde

I tredje runde kom lagene fra Football League Championship og Premier League inn.

Kampene ble spilt 7. og 8. januar. Omkampene ble spilt 17. og 18. januar.

### Fjerde runde

Kampene ble spilt 28. og 29. januar. Omkampene ble spilt 7. og 8. februar.

### Femte runde

Kampene ble spilt 18 og 19. februar. Omkampene ble spilt 14. og 15. mars.

### Kvartfinaler

Kampene ble spilt mellom 20. og 23. mars. Omkampene ble spilt 12. april.

### Semifinaler

Semifinalene ble spilt 22. og 23. april.

### Finale

## Referanser
EM i friidrett 1962 – Spydkast kvinner

**[[Spydkast]] kvinner** ble arrangert ved EM i friidrett 1962 på JNA Stadium i Beograd, Jugoslavia den 13. og 14. september 1962.

Norge var ikke representerte i øvelsen.
__NOTOC__

## Resultater
### Kvalifisering
13. september

### Finale
14. september 

## Deltakere

* (1)
* (1)
* (1)
* (1)
* (3)
* (1)
* (1)
* (1)
* (1)
* (2)
* (1)

## Referanser


## Eksterne lenker
* Norske EM-deltakere
Margreid an der Weinstraße

**Margreid an der Weinstraße** (tysk) eller **Magrè sulla Strada del Vino** (italiensk) er en kommune i den italienske regionen Trentino-Syd-Tirol. Stedet ligger 25&nbsp;km nordøst for byen Trento og 25&nbsp;km sørvest for byen Bolzano, og er en av de sydligste kommunene i Syd-Tirol. Stedet tilhører vinområdet *[[Syd-Tirols vinvei]]*, og  frukt- og vindruedyrking er kommunens største næringsveier. Ved folketellingen i 2011 oppga 84 % av innbyggerne tysk som morsmål og 15 % italiensk.

Margreid grenser til kommunene Kurtatsch an der Weinstraße, Kurtinig an der Weinstraße, Neumarkt, Roverè della Luna og Salorno.

## Historie
Margreid ble første gang nevnt i et dokument i 1181 under navnet *Margredum*, og i 1215 første gang med det italienske navnet *Magrè*. Det tyske navnet dukket opp i 1292 som *Margrid* og *Margreit*.

## Severdigheter
* Europas eldste vinstokk, datert 1601, befinner seg ved en husmur nær sentrum og bærer fortsatt druer.
* Margreids sognekirke er delt i to av Johann-Steck-gaten: tårn og skip ligger på hver sin side av gaten
## Referanser


## Eksterne lenker
*
Husøya (Kristiansund)

**Husøya** er en øy i Kristiansund kommune på Nordmøre. Husøya er en del av bygda Bolga som ligger på nordsiden av Freiøya. Det er broforbindelse mellom Husøya og resten av Bolga. Øya var en del av tidligere Frei kommune før kommunesammenslåingen mellom Frei og Kristiansund. Øyas høyeste punkt er 58 moh. Den har ett areal på 416 dekar eller 0,416 km2. Husøya er dermed kommunens 7. største øy.

Husøya har en del boligbebyggelse, men det er også etablert industrivirksomhet på øya. Det finnes bl.a. et knuseverk for stein og Kolo Veidekke driver et asfaltverk der. I 2008 etablerte firmaet Nordvest Gjenvinning AS (Retura) et mottaksanlegg for avfall på øya.

Øya er nærmeste nabo til kulturminnet Fugløya, og dette har ført til debatter bl.a. om utvidelser og bruken av industriområdet. Nordvestsiden av øya blir vurdert som område for videre utbygging av oljebasevirksomhet i Kristiansund.

## Referanser
Liste over Barcelonas ordførere

Dette er ei **liste over [[Barcelona]]s ordførere**, fra den første, Josep Marià de Cabanes (fra 1835), fram til i dag.

## Liste

## Se også
* Barcelonas bystyre

## Eksterne lenker
* 
* Ajuntament de Barcelona
Newham Community Constabulary

**Newham Community Constabulary**, tidligere kalt **Newham Parks Constabulary**, er en veldig liten vaktenhet som ikke er underlagt Home Office. Enheten er ansvarlig for å patrulere de 52 parkene og åpne områder som dekker det 1,63&nbsp;km² i London Borough of Newham.

Newham Parks Constabulary ble etablert i 1998 med 13 konstabler ledet av en *Senior Parks Constable*. Etter at *Senior Constable* forlot enheten i 2001 ble den nye graden sersjant opprettet og tre konstabler ble forfremmet. I 2004 ble enhenten omstrukturert av Newham Council, ledet av Sir Robin Wales i det nyopprettede kontoret av den direktevalgte borgermesteren. Enheten ble døpt om til Newham Community Constabulary og en Inspector ble utnevnt til å lede tjenesten.

Enheten har 40 ansatte som består av en inspektør, seks sersjanter og 33 konstabler. Medlemmene av enheten er bemyndiget som konstabler under seksjon 18 av 1967 loven *Ministry of Housing and Local Government Provision Order Confirmation (Greater London Parks and Open Spaces)*. Dette gir konstablene retten og privilegiene av konstabel til å håndheve vedtekter som er relatert til parker og åpne områder som er under deres kontroll. De har ikke rett til å håndheve lover der bruddet på loven er å regne som en kriminell handling. De er ikke å regne som en politienhet. Når de forlater det klart definerte parkområdet har de ingen rettigheter til å håndheve vedteker. En offisiell rapport konklurderte med at de ikke engang i parkene kunne arrestere personer for tyveri eller vandalisme - utover den rett som enhver privatperson i Storbritannia har rett til.

Alle alvorlige hendelser og lovbrudd i parkene blir håndtert av Metropolitan Police Service.

Som følge av flere anklager om korrupsjon, rasisme og misbruk av ikke eksisterende politirettigheter ble enheten etterforsket. En offisiell rapport bemerket at bruken av titler som sersjant og konstabel er misledende da medlemmene av enheten er kommunalt ansatte og ikke polititjenestemenn. Det ble anbefalt i rapporten at disse tittlene ble endret slik at de reflekterer deres faktiske status og rettighet. En offisiell rapport konkluderte med at *de som er ansvarlige for Parks Constables må påse at deres ansatte ikke fremstår som politi og at deres uniform ikke er slik at den kan forveksles med politiets slik at befolkningen tror de er politi*. Bemerkningen ble gjentatt av Liberty, som følte at bruken av politibetegnelser for disse kommunale ansatte kunne villede befolkningen til å tro de var polititjenestemenn.

Flere bekymringer ble bemerket da bruken av Metropolitan Police Service *Stop and search forms* be utgitt av kommunalt ansatte.

## Referanser


## Eksterne lenker
* Management and Operation (Report summary)
* Management and Operation (Report)
Fredrik Norberg

**Fredrik Norberg** (født 16. januar 1983) er en svensk fotballspiller som spilte for Randaberg Idrettslag og Stavanger IF.

I Stavangers opprykkssesong 2008 var han kaptein på laget. Norberg var i 2009-sesongen assistenttrener under Cato Hansen i SIF. Han har tidligere også spilt for Bodens BK og den svenske eliteserieklubben GIF Sundsvall.

## Referanser
Róbert Antal

**Róbert Antal** (født 21. juli 1921 Budapest, død 1. februar 1995 i Toronto i Canada) var en ungarsk vannpolospiller som deltok i de olympiske leker 1952 i Helsingfors. 

Antal ble olympisk mester i vannpolo under OL 1952 i Helsingfors. Han var med på det ungarske laget som vant vannpoloturneringen. Ungarns resultat i finalerunden: 2-2 mot Jugoslavia, 7-2 over Italia og 4-0 over USA. Ungarn og Jugoslavia fikk begge 5 poeng men Ungarn vant på bedre målforskjell, 13-4 mot Jugoslavias 9-5. Det var 21 lag som deltok i vannpoloturneringen som ble avviklet 25. juli til 2. august 1952. Antal spilte to kamper.

## OL-medaljer
* 1952  Helsingfors -  **Gull**  i vannpolo,  Ungarn

## Referanser


## Eksterne lenker
*
Akers Trading Company

**Akers Trading Company** var et søsterselskap av Akers mekaniske verksted som ble grunnlagt på midten av 1960-tallet for å rekruttere norske fagfolk til State Fishing Corporation i Ghana. Selskapet hadde derfor et kontor i Tema i Ghana.

31. august 1967 signerte selskapet kontrakt om å ta over driften av trålerene produsert av Akers mekaniske verksted, i tre år. Driften varte til slutt til oktober 1972.

## Kilder
* Hernæs, Per (1991). *Modernizing Ghanaian Fisheries: The need for "Social Carriers" of Technology*. Oslo: Ad Notam forlag. ISBN 82-417-0107-1. Side 63-64, 72, 78
Amara aenea

***Amara aenea*** er en av billene i delgruppen (underfamilien) Pterostichinae i familiegruppen løpebiller. Systematikken følger Carabidae of the World.

## Utbredelse
*Amara aenea* finnes i hele Europa og Asia, Afrika, Nord-Amerika. Finnes i Norge.

## Utseende
*Amara aenea* er 6,2-8,8&nbsp;mm lang. Brystskjoldets bakhjørner er tydelig avsatt, men uten å være markert utstikkende. Sidene er ikke innsvinget og  bakhjørnene er like brede som dekkvingenes skuldre, slik at billen får et ovalt utseende.   Dekkvingene tredje rille-mellomrom (fra midtlinjen / sømmen)  mangler helt børstepunkter, en fordypning med ett stivt oppstående hår.  Antennene er mørke, men de første leddene (rotleddene) er med lyse. Beina er ensfarget, lyse, men med en mørkere flekk midt på låret (femora). Ligner *[[Amara communis]]*, men hos den er rillene på dekkvingene svake bakerst mot spissen.

## Levevis
*Amara aenea*  tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres. Larvene og de voksne (imago) lever som plantespisere.

## Referanser


## Litteratur
* Lindroth, C.H. 1974. *Coleoptera: Carabidae*. Handbooks ident. Br. Insects 4 (2). side 1-146. British Entomological Society, London.
* Lindroth, C.H. 1985. *The Carabidae Coleoptera of Fennoscandia and Denmark*. Fauna Entomol. Scand. 15 (1) side 1-232
* Lindroth, C.H. 1986. *The Carabidae Coleoptera of Fennoscandia and Denmark*. Fauna Entomol. Scand. 15 (2) side 233-497.
* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

## Eksterne lenker
* 
* ''Amara aenea'' - BILDE - Database Carabidae of the World
* ''Amara aenea'' - BILDE - Database Carabidae of the World
* ''Amara aenea'' – Database Carabidae of the World – engelskspråklig
* ''Amara aenea'' - Ground Beetles of Ireland - engelskspråklig
* ''Amara aenea'' - Fauna Europaea - engelskspråklig
* Norsk Entomologisk forening
Presidentvalget i USA 1832

**Presidentvalget i USA i 1832** var det 12. presidentvalget i rekken, og den sittende presidenten, demokraten Andrew Jackson vant i dette valget en lett seier over Henry Clay fra Det nasjonalrepublikanske partiet. Jackson fikk 219 av de 286 avlagte valgmannsstemmene, og utklasset dermed både Clay og kandidaten fra Anti-Masonic Party, William Wirt. John Floyd, som ikke var kandidat ved valget, mottok valgmannsstemmene fra Sør-Carolina. 

Dette var det første valget for Martin Van Buren, som skulle etterfølge John Caldwell Calhoun som visepresident og fire år senere bli Jacksons etterfølger i presidentembedet. 

## Se også
*Liste over Amerikas forente staters presidenter
Abelone Møgster

**Abelone Karia Larsdatter Møgster** (født 29. oktober 1883, død 25. november 1975) fra øya Møkster i Austevoll kommune var en norsk motstandskvinne under den andre verdenskrig.

Abelone Møgster startet landhandel i et naust i Vestrevågen på øya Møkster i Austevoll i 1910. På 1920-tallet lånte hun penger for å lage vei til Naustvågen lenger sør på øya for å bygge ny butikk der. Her mente hun havneforholdene var mye bedre. Etter at veien kom bygde hun kai og ny landhandel i Naustvågen. Denne stod klar på siste del av 1920-tallet, sannsynligvis i 1927. Fra denne landhandelen drev hun handel med «spisendes og slitendes» som hun selv kalte det. Der drev hun også fiskerimottak og rutebåtekspedisjon for fiskere og øyas befolkning. Abelone Møgster var ugift.

## Krigsinnsats
Den 25. juni 1942 ble hun arrestert av tyskerne for å hjelpe englandsfarere i flukten fra Norge til Storbritannia. Hun ble tatt til fange sammen med broren Karl Møgster, "gamle los Møgster", og begge ble utsatt for sterk tortur og overført til Bergen kretsfengsel. Hun ble senere sendt til Grini. Derfra gikk ferden videre til kvinneleiren Ravensbrück som NN-fange. Ved årsskiftet 1944 / 1945 ble hun overført til fangeleiren Mauthausen i Østerrike. Mauthausen var en rein utryddelsesleir. I midten av mars 1945 kom hun med den siste av Folke Bernadottes hvite busser som hentet fanger i denne leiren. Ferden gikk da via Danmark til en rehabiliteringsleir i Sverige. I begynnelsen av juni 1945 kom hun endelig tilbake til Norge og Møkster.

## Utmerkelser og æresbevisninger
Abelone Møgster var den eldste norske kvinnen som overlevde fangenskapet som NN-fange. I fangenskap fikk hun tilnavnet «Engelen fra Ravensbrück». Etter krigen fikk hun Kongens fortjenstmedalje i gull for sin innsats for Norge.

Ved årtusenskiftet var Abelone Møgster en av ti som ble nominert til utmerkelsen som Århundrets vestlending av avisen *[[Bergens Tidende]]*.

I 2011 ble fiskefartøyet *MS Abelone Møgster* sjøsatt.

## Referanser


## Kilder
* Abelone ved havet - lokalavisa Marstein
Barcelonas distrikter

**[[Barcelona]]** er delt inn i ti administrative **distrikter**. De administreres av hver sin rådmann, som alle velges av byrådet. Ansvarsområdene til distriktene omfatter blant annet byplanlegging og infrastruktur.

De fleste distriktene var opprinnelig selvstendige kommuner som ble innlemma i byen på 1800- og 1900-tallet. Dagens inndeling ble godkjent i 1984.

## Liste over distriktene
Innbyggertalla er fra 1. januar 2005.

## Eksterne lenker
* Barcelonas distrikter
Oljevedlikehold

**Oljevedlikehold** er pleie av smøremidler i en slik grad at disse i liten grad  forringes. Oljevedlikehold utføres ved å fjerne uønsket materiale i større takt enn det tilføres for å redusere friksjon med slitasje i en maskin.

**Oljevedlikehold** er et begrep som først ble brukt av Europafilter i artikkelen «Gi oljen evig liv» i 1996 i magasinet *[[På Norske Vinger]]* av Hans I Storebø, siden er uttrykket blitt internasjonalt benyttet som *Oil maintenance*.

Store besparelser på vedlikehold av mekanisk utstyr kan oppnåes med denne teknikken.
Aleksandr Nikitin

**Aleksandr Nikitin** (russ. Александр Константинович Никитин, født 16. mai 1952) er en tidligere russisk ubåtoffiser og atomkraftsikkerhetsinspektør som har blitt en miljøforkjemper. Han begynte å samarbeide med Miljøstiftelsen Bellona i 1994. 
## Liv og virke
Nikitin er utdannet ingeniør og arbeidet som sjefstekniker ombord på en atomubåt. Han hadde kapteins grad og hadde ansvaret for driften av atomreaktoren ombord. 

I februar 1996 ble han arrestert av den russiske sikkerhetstjenesten FSB og anklaget for forræderi gjennom spionasje. Grunnen var at han hadde bidratt til en Bellonarapport om atomkraftsikkerhet i den russiske Nordflåten. Etter å ha sittet ti måneder i varetekt i St. Petersburg, ble han i desember 1996 sluppet fri etter ordre fra Mikhail Katushev som da var assisterende russisk riksadvokat.

Anklagen ble likevel ikke frafalt. Nikitin stod for retten i oktober 1998. St. Petersburg byrett avviste bevisene mot ham, men sendte saken tilbake til FSB for videre etterforskning. Høyesterett bekreftet denne avgjørelsen i februar 1999, og FSB leverte nye anklager i juli 1999.

Den andre rettssaken startet i St. Petersburg byrett i november 1999, og ble avsluttet 29. desember med full frikjennelse. Påtalemyndighetene anket frikjennelsen som imidlertid ble bekreftet av høyesterett 17. april 2000.

Den 30. mai 2000 anmodet riksadvokaten presidiet i høyesterett om å gjenåpne saken. Grunnlaget for dette var at Nikitins rettigheter var blitt krenket gjennom rettssaken mot ham. Presidiet avviste anmodningen den 13. september 2000.

Nikitin fortsatte med å engasjere seg i saker relatert til miljø og menneskerettigheter i Russland. Han er leder av Bellonas avdeling i St. Petersburg, og deltar i prosjekter som gjelder miljø, atomkraftsikkerhet og menneskerettigheter. 

I 1997 mottok Nikitin Goldman Environmental Prize, men på grunn av forræderianklagene mot ham, var han forhindret fra å delta i prisutdelingen.

## Referanser


## Eksterne lenker
*  Alexander Nikitin, Bellona
* Alexander Nikitin. 1997 Europe, Goldman Prize
Kore (skulptur)

**Kore** (gresk Κόρη – pike/jomfru; flertall *korai*) betegner en type arkaisk gresk skulptur, hovedsakelig i marmor, opprinnelig malt.

Skulpturenes tema var unge kvinner, påkledt, stående frontalt, vanligvis med beina ikke splittet, men samlet, eller med den ene foten satt noe foran. Armene hang som regel ned ved siden av kroppen, eller en arm bøyd og løftet en votivgave av ulikt slag. Kvinnene er kledd, enten i *[[peplos]]* eller i *[[chiton]]*.

Koreskulpturer var ikke kun frittstående skulpturen, men kunne fungere i greske templer som arkitektonisk element istedenfor søyler, kalt *karyatider*. De mest kjent er karyatidene på sørsiden av Erekhtheion-tempelet på Akropolis fra den såkalte rike tiden (430-410 f.Kr.). Skulpturgruppen kalles populært for «Jomfruenes terrasse» eller mer prosaisk for «Karyatideterrasen»: hver statue utformet forskjellig fra de andre og konstruert på et slikt vis at den mest slanke delen, nakken, er i stand til å holde oppe taket og fremdeles beholde en grasiøs positur.

Den såkalte *[[Peplos Kore]]* (se illustrasjon til venstre) er datert til årene 530-520 f.Kr. Den ble funnet i Athen og står i dag i Akropolismuseet i Athen. Det har blitt fremmet spekulasjoner om skulpturen fremstiller gudinnen Athene. Det er dog flere teorier til hvem disse skulpturene var ment å representere, og om de avbildet dødelig eller guddommer. En teori på det sistnevnte er at de representerer en opprinnelig khthonisk guddom *Kore*, senere identisk med Persefone, datter av Demeter og Zevs, hustru av Hades og dronning og gudinne av underverdenen, – og kore således en gudedatter i triaden av modergudinner, en kult eller votivfigurer knyttet til en jomfrugudinne.

Den mannlige motpart til koreskulpturer er *[[kouros]]* (flertall *kouroi*), og i begge tilfeller er de avbildet med et behersket «arakisk smil», men i motsetningen til korefigurene som alltid er påkledd, er kouroi alltid nakne, unge menn stående frontalt med delt bein, eller det ene noe foran det andre. Korenes klesdrakter var opprinnelig malt i sterke farger, stundom i komplekse mønstre, og de hadde ofte forseggjorte hårfrisyrer. Noen av frisyrene kan i stil minne om tilsvarende egyptiske og minoiske. Sammenlignet med kouroi kan korene virke mer avslappet og stående i en mer naturlig positur.

## Litteratur
* Karakasi, Katerina: *Archaische Koren*. Hirmer, München 2001, ISBN 3-7774-8840-2.
* Guralnick, Eleanor: «Proportions of Korai», *American Journal of Archaeology*, Vol. 85, No. 3 (Jul., 1981), ss. 269-280.
* Richter, G.M.A.: *Korai. Archaic Greek Maidens, a Study of the Development of the Kore Type in Greek Sculpture*, 1968.
* Stieber, Mary: *The poetics of appearance in the Attic korai*. Univ. of Texas Press, Austin 2004, ISBN 0-292-70180-2.

## Eksterne lenker
* Korai – Ancient-Greece.org
* Galleri – Mlahanas.de
EM i friidrett 1946 – Spydkast menn

Resultatene for øvelsen **Spydkast menn** ved EM i friidrett 1946 i Oslo, Norge.

Odd Mæhlum og Michael Salomonsen representerte Norge. Odd Mæhlum kom på 4. plass, mens Michael Salomonsen ikke klarte å kvalifisere seg til finalen. 
 
__TOC__
## Rekorder

### Kvalifisering
24. august

## Finale

## Deltakernasjoner
Det deltok 13 utøvere fra 9 nasjoner under øvelsen.

* (1)
* (2)
* (2)
* (1)
* (1)
* (1)
* (2)
* (2)
* (1)

## Referanser


## Eksterne lenker
* Resultater
* Norske EM-deltakere
Marcus Sahlman

**Marcus Sahlman** (født 2. januar 1985 i Halmstad, Sverige) er en svensk målvakt som spiller for den norske fotballklubben Tromsø IL. Sahlman har siden 1. januar 2009, vært keeper i den norske fotballklubben Tromsø IL som spiller i eliteserien. Den svenske keeperen på 198,5 cm har spilt flere U21-landskamper for Sverige.

Marcus Sahlman var i juli 2008 på prøvespill i tromsøklubben, og fikk etter å ha vist seg frem, et kontraktsforslag fra klubben som han takket ja til få dager senere.

## Referanser


## Eksterne lenker
*
Hawaii Five-O (1968–1980)

***Hawaii Five-O*** er en amerikansk kriminalserie som gikk på CBS fra 1968 til 1980. Serien handlet om spesialetterforsker Steve McGarrett som ledet et femmannsteam på Hawaii som tok vanskelige saker som  øyas ordinære politiet ikke taklet. Sakene dreide seg om alt fra organisert kriminalitet til utenlandske agenter. Hovedrollen ble spilt av Jack Lord, mens andre sentrale roller ble spilt av James MacArthur, Kam Fong, Herman Wedemeyer og Harry Endo. Serien ble skapt av Leonard Freeman. *Hawaii Five-O* gikk i 12 sesonger og var den lengstlevende kriminalserien i USA inntil kriminalserien *[[Law & Order]]* i 2003 slo den rekorden. 

Serien tok utgangspunkt i den 100 minutter lange TV-filmen *Hawaii Five-O: Cocoon* fra 1968.

Serien fikk liten oppmerksomhet i Norge, men den gikk på TVNorge fra 1991.

## Ny versjon
En modernisert utgave oppstod på CBS i 2010. Den fikk navnet *[[Hawaii Five-0]]* (tallet 0 og ikke bokstaven O som originalen).

## I rollene
* Jack Lord ...  Det. Steve McGarrett ... (271 episoder, 1968-1980) 
* James MacArthur ...  Det. Danny Williams ... (258 episoder, 1968-1979) 
* Kam Fong ...  Det. Chin Ho Kelly (239 episoder, 1968-1978) 
* Herman Wedemeyer ...  Edward D. 'Duke' Lukela / ... (141 episoder, 1968-1980) 
* Harry Endo ...  Che Fong ... (111 episoder, 1969-1977) 
* Zulu ...  Det. Kono Kalakaua (97 episoder, 1968-1972) 
* Richard Denning ...  Gov. Paul Jameson ... (71 episoder, 1968-1980) 
* Al Harrington ...  Det. Ben Kokua ... (67 episoder, 1969-1975) 
* Al Eben ...  Doc Bergman ... (57 episoder, 1968-1979) 
* Peggy Ryan ...  Jenny Sherman ... (53 episoder, 1968-1976) 

## Referanser


## Eksterne lenker
* 
* 
* Åpningsvignett (YouTube)
Amara bifrons

***Amara bifrons*** er en av billene i delgruppen (underfamilien) Pterostichinae i familiegruppen løpebiller. Systematikken følger Carabidae of the World.

## Utbredelse
*Amara bifrons* finnes i hele Europa, Nord-Afrika og Asia.  Finnes i Norge, og er ganske vanlig.

## Utseende
*Amara bifrons* er 5,3-7,4&nbsp;mm lang. Brystskjoldets bakhjørner er tydelig avsatt, men uten å være markert utstikkende. Sidene er ikke innsvinget og  bakhjørnene er like brede som dekkvingenes skuldre, slik at billen får et ovalt utseende.   Dekkvingene tredje rille-mellomrom (fra midtlinjen / sømmen)  mangler helt børstepunkter, en fordypning med ett stivt oppstående hår. Antennene er lyse, nesten gule.

## Levevis
*Amara bifrons* lever vanligvis på tørre lokaliteter med sandholdig grunn. Larvene og de voksne (imago) lever som plantespisere.

Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Referanser


## Litteratur
* Lindroth, C.H. 1974. *Coleoptera: Carabidae*. Handbooks ident. Br. Insects 4 (2). side 1-146. British Entomological Society, London.
* Lindroth, C.H. 1985. *The Carabidae Coleoptera of Fennoscandia and Denmark*. Fauna Entomol. Scand. 15 (1) side 1-232
* Lindroth, C.H. 1986. *The Carabidae Coleoptera of Fennoscandia and Denmark*. Fauna Entomol. Scand. 15 (2) side 233-497.
* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

## Eksterne lenker
* 
* ''Amara bifrons'' - BILDE - Maastricht University - James Keith Lindsey
* ''Amara bifrons'' – Database Carabidae of the World – engelskspråklig
* ''Amara bifrons'' - Ground Beetles of Ireland - engelskspråklig
* ''Amara bifrons'' - Fauna Europaea - engelskspråklig
* Norsk Entomologisk forening
Ámmagáisá

**Ámmagáisá** er et fjell i Kvænangen og Loppa kommuner på grensen mellom Troms og Finnmark. Det har en høyde på 1&nbsp;030 meter over havet og er det 23. høyeste fjellet i Finnmark av fjellene med primærfaktor på minst 50 meter.

## Se også
* Fjell i Finnmark

## Referanser
Billy Meredith

**William Henry** «**Billy**» **Meredith** (født 30. juli 1874, død 19. april 1958) var en walisisk fotballspiller mest kjent for sin tid som spiller på lagene til Manchester City og senere Manchester United før første verdenskrig. Han var en av fotballens første superstjerner.

Han var med å vinne både ligaen og FA-cupen to ganger.

Meredith var mest kjent for sine dribleferdigheter, og at han alltid spilte med en tannpirker i munnen. Han var også en av grunnleggerne av spillerforeningen i England, Players Union som nå heter Professional Footballers' Association (PFA). 

Han ble en av de eldste spillerne som har spilt i FA-cupen da han spilte semifinale for Manchester City mot Newcastle United i en alder av 49 år og 245 dager, forøvrig hans aller siste kamp. 

I 1928 forsøkte han seg som manager av det kortlivede laget Manchester Central F.C.

Billy Meredith ble innvalgt i English Football Hall of Fame i 2007.

## Meritter

**FA-cup vinner:**

* 1904 med Manchester City
* 1909 med Manchester United

**Ligamester:**

* 1907-08 
* 1910-11
(begge med Manchester United)

Dessuten var han med på å vinne Charity Shield to ganger, i 1908 og 1911 med Manchester United.

## Referanser


## Eksterne lenker
* 
* The first Manchester United superstar
Den syngende detektiv

***Den syngende detektiv*** (orig: *The Singing Detective*)  er en britisk miniserie som gikk på BBC i 1986. Serien handler om en krimforfatter som ligger på sykehus sterkt angrepet av psoriasis. Han glir inn og ut av en fantasiverden samtidig med at han går igjennom en av sine tidligere romaner, «The singing detective». Mange barndomsminner kommer frem under prosessen. Hovedrollen ble spilt av Michael Gambon. Serien ble skrevet av Dennis Potter, med Michael Gambon i hovedrollen. 

Serien inneholder mye musikk fra 1940-tallet og fremstår som en blanding mellom musikal, drama og film noir. Den ble tildelt tre BAFTA-priser.

Serien ble sendt på NRK i 1988.

## Handling
Ute av stand til å bevege seg og med store smerter ligger krimforfatteren Philip Marlow på sykehus sterkt angrepet av psoriasis. For å holde seg selv beskjeftiget går han i tankene i gjennom en av sine tidligere romaner, «The singing detective». Men snart glir han inn i en forvirrende veksling av fantasi og virkelighet, han blir selv hovedpersonen i romanen, og episoder fra en vond barndom dukker opp.

## Roller
*Michael Gambon - Philip Marlow
*Patrick Malahide - Mark Binney/Raymond Binney/Mark Finney
*Janet Suzman - Nicola
*Alison Steadman - Mrs. Marlow
*Joanne Whalley - Mills, pleierske
*Ron Cook - Første mystiske mann
*George Rossi - Andre mystiske mann
*Bill Paterson - Dr. Gibbon
*David Ryall - Mr. Hall
*Gerard Horan - Reginald
*Janet Henfrey - Lærer
*Jim Carter - Mr. Marlow
*Imelda Staunton - White, pleierske
*Leslie French - Mr. Tomkey
*Simon Chandler - dr. Finlay
*Lyndon Davies - Philip Marlow som barn

## Referanser


## Eksterne lenker
*
Heikampen

**Heikampen** er et fjell i Oslo kommune, mellom Langlivannet og Fyllingen. Det har en høyde på 572 meter over havet og er det fjerde høyeste fjellet i Oslo av fjellene med primærfaktor på minst 50 meter.

Her har eieren på privat basis vernet 390 da for å ta vare på friluftkvaliteter.

## Se også
* Fjell i Oslo

## Referanser




## Eksterne lenker
* Skiforeningen, markadatabasen om Heikampen
Magellanske skyer

De **Magellanske skyer** er to irregulære dverggalakser som er medlemmer av Den lokale gruppen galakser. Tidligere trodde man at de Magellanske skyer gikk i bane rundt Melkeveien, men forskning tilsier at dette antageligvis ikke er tilfelle.

De Magellanske skyer har med sikkerhet vært kjent siden tidlig i menneskenes historie av folkene i Midtøsten. Den første bevarte observasjonen av den store Magellanske sky er av den persiske astronomen Al-Sufi, som i sin bok om stjernene fra 964 kaller galaksen for *Al Bakr*; «det sørlige Arabias hvite okse».

I Europa ble galaksene først observert under Ferdinand Magellans verdensomseiling i 1519&ndash;1522.

## Referanser
Skinnskattberget

**Skinnskattberget** er et fjell i kommunene Lunner, Nittedal og Oslo. Det har en høyde på 550 meter over havet og er det femte høyeste fjellet i Oslo av fjellene med primærfaktor på minst 50 meter. Referansesadelen er rett sør for Store Daltjuven, like øst for veien.

På toppen av Skinnskattberget møtes Oslo og de to tidligere fylkene Akershus og Oppland.

Navnet antas i Norsk stadnamnleksikon å komme av *skin* (glans, tørk) og *skat* (toppen av tre) som viser at «tørk har brannskatta (furu-)skogen på denne utsatte staden». Ifølge samme kilde skal navnet ifølge et sagn skrive seg fra en hulder Guri Skin(n)skat(t).

## Se også
* Fjell i Oslo

## Referanser




## Eksterne lenker
* Kjentmannsmerket om Skinnskattberget
Mellomkollen

**Mellomkollen** er et fjell i Oslo kommune. Det har en høyde på 537 meter over havet og er det sjette høyeste fjellet i Oslo av fjellene med primærfaktor på minst 50 meter.

Fjellet inngår i Mellomkollen naturreservat, som har verdier knyttet til geologi, geomorfologi, vegetasjon og dyreliv. Berggrunnen utgjøres blant annet av lavarekker, og terrengformene viser et komplisert forkastningsmønster. De kraftige landformene har gitt området tilnavnet Maridalsalpene. Herfra er det vidt utsyn over Maridalen med mer.

## Se også
* Fjell i Oslo

## Referanser




## Eksterne lenker
* Kjentmannsmerket om Mellomkollen 
* Kjentmannsmerket om Maridalsalpene
Sankt Anton

**Sankt Anton** er navnet på

* Katolske helgener
**Antonius den store
**Antonius fra Padova
* Byer
**Sankt Anton am Arlberg (Østerrike)
**Sankt Anton im Montafon (Østerrike)
**Sankt Anton an der Jeßnitz (Tyskland)
*Kirker
** St. Anton i Passau (Østerrike)
** St. Anton i Augsburg (Tyskland)
Amara eurynota

***Amara eurynota*** er en av billene i delgruppen (underfamilien) Pterostichinae i familiegruppen løpebiller. Systematikken følger Carabidae of the World.

## Utbredelse
*Amara eurynota* finnes i  Europa, Nord-Afrika, Nord-Amerika og Asia.  Finnes i Norge, og regnes ikke som sjelden.

## Utseende
*Amara eurynota* er 9,5-12,5&nbsp;mm lang. Brystskjoldets bakhjørner er tydelig avsatt, men uten å være markert utstikkende. Sidene er ikke innsvinget og  bakhjørnene er like brede som dekkvingenes skuldre, slik at billen får et ovalt utseende.   Dekkvingene tredje rille-mellomrom (fra midtlinjen / sømmen)  mangler helt børstepunkter, en fordypning med ett stivt oppstående hår, men de har et stort porepunkt i framkanten, mellom den korte scuttelarrillen og sømmen.  Dekkvingenes riller er like fine (tydelige) helt bak til spissen, rillenes mellomrom er flate. Antennene er mørke, men de første leddene (rotleddene) er mer lyse. Beina er ensfarget, lyse, men med en mørkere flekk midt på låret (femora).

## Levevis
*Amara eurynota* lever på åpne områder, ofte med lite vegetasjon, som åpne plasser og i åkerlandskap. Larvene og de voksne (imago) lever som plantespisere.

Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Referanser


## Litteratur
* Lindroth, C.H. 1974. *Coleoptera: Carabidae*. Handbooks ident. Br. Insects 4 (2). side 1-146. British Entomological Society, London.
* Lindroth, C.H. 1985. *The Carabidae Coleoptera of Fennoscandia and Denmark*. Fauna Entomol. Scand. 15 (1) side 1-232
* Lindroth, C.H. 1986. *The Carabidae Coleoptera of Fennoscandia and Denmark*. Fauna Entomol. Scand. 15 (2) side 233-497.
* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

## Eksterne lenker
* 
* ''Amara eurynota'' - BILDE - Photo catalog of the Central European Carabidae
* ''Amara eurynota'' - BILDE - Database Carabidae of the World
* ''Amara eurynota'' - BILDE - Database Carabidae of the World
* ''Amara eurynota'' – Database Carabidae of the World – engelskspråklig
* ''Amara eurynota'' - Ground Beetles of Ireland - engelskspråklig
* ''Amara eurynota'' - Fauna Europaea - engelskspråklig
* Norsk entomologisk forening
Kopperhaugene

**Kopperhaugene** er en ås med flere topper i Oslo kommune. Den vestligste toppen er den høyeste på 526 meter over havet. Dette er det niende høyeste fjellet i Oslo av fjellene med primærfaktor på minst 50 meter.  Ca. 300 meter lenger øst ligger en topp på 518 moh, men denne toppen har liten primærfaktor mot den høyeste, og har derfor ikke egen plass på rangeringen av toppene i kommunen.

## Se også
* Fjell i Oslo

## Referanser
Glotjernskollen

**Glotjernskollen** er et fjell Nordmarka, Oslo kommune. Det har en høyde på 525 meter over havet og er det tiende høyeste fjellet i Oslo av fjellene med primærfaktor på minst 50 meter. Utsikten er best noe nordvest for toppen. På toppunktet er utsikten begrenset.

## Se også
* Fjell i Oslo

## Referanser




## Eksterne lenker
* Markadatabasen om Glotjernshøgda